ሚዲያ የፖለቲካ ፓርቲዎች መሻኮቻ ሊሆኑ እንደማይገባ የብሮድካስት ባለስልጣን አሳሰበ
አዲስ አበባ፡- ሚዲያ የፖለቲካ ድርጅቶች መሻኮቻ ሳይሆን የሁሉም ህብረተሰብ ሀሳብ እኩል የሚንሸራሸርባቸው መድረክ መሆን መቻል አለባቸው ሲሉ የኢትዮጵያ ብሮድካስት ባለስልጣን የህዝብ ግንኙነት ዳይሬክተር አቶ ገብረጊዮርጊስ አብረሃ ለኢትዮጵያ ፕሬስ ድርጅት ገለጹ። አቶ ገብረጊዮርጊስ እንዳሉት ሚዲያዎች የህዝብ ሀብት በመሆናቸው ነጻ ሀሳብ የሚንፀባረቅባቸው፣ ሁሉን በእኩልነት የሚያስተናግዱ መሆን ይገባቸዋል እንጂ ወገንተኛ ሆነው የአንድ ፖለቲካ ድርጅት ወይም የአንድ ቡድን ሀሳብ አራማጅ መሆን የለባቸውም። እንደዳይሬክተሩ
አንዳንድ
የሚዲያ
ተቋማት
ከተቋቋሙበት
ዓላማ፣
ከብሮድካስት
ባለስልጣኑ
አዋጅ
እንዲሁም
ሲያቋቁሙ
ከገቡት
ቃልኪዳን
ጋር
በሚፃረር
መልኩ
ሚዛናዊነት
የጎደለው፣
ህዝብና
አገርን ታሳቢ ያላደረገ መረጃዎችን በማወቅም ይሁን ባለማወቅ ሲያሰራጩ ይስተዋላሉ። የትኛውም ሚዲያ የሚተዳደርበት ደንብ መነሻው መሆን ያለበት የሀገሪቱ ህገ መንግስት፣ የኤዲቶሪያል ፖሊሲው እንዲሁም የብሮድካስት ባለስልጣኑን መተዳደርያ አዋጅ መሆኑን ያብራሩት አቶ ገብረጊዮርጊስ ይሁንና አንዳንድ ሚድያዎች ከዚህ ወጣ በማለት የሚያቀርቡት ዘገባ ሚዛናዊነት የሚጎድለው፣ የአንድ ፖለቲካ ድርጅት ወይም የአንድ ቡድን ሃሳብን ብቻ ነው። ከዚህም ባሻገር ይላሉ
ኃላፊው አንዳንድ ሚዲያዎች
የመረጃ ይዘትና ምንጭ
በደንብ ሳያጣሩ መረጃን
የሚለቁ መኖራቸውን ኃላፊው
ጠቁመው እንዲህ ያለው
ድርጊት በህዝብና አገር
ላይ  የሚያደርሰው
ጉዳት ከፍተኛ በመሆኑ
ተ ጠ ያ
ቂ ነ ት እ ን ደሚያ ስ ከ ት ል ባ ቸ ው መገንዘብ አለባቸው ብለዋል። መስሪያቤታቸው እያንዳንዱ ሚዲያ
የሚያሰራጨውን ዘገባ የሚከታተልበትና
የሚቆጣጠርበት ቴክኖሎጂና አሰራር
እንዳለው ኃላፊው ገልጸው፤
ከዚህም ባሻገር ባለስልጣኑ
ከህብረተሰቡ የሚደርሰውን ጥቆማ፣
ቅሬታዎችንና አስተያየቶችን መሰረት
  በማድረግ ሚዲያዎች ምን ጠንካራና ደካማ ጎን እንዳላቸው በመለየት ቅሬታዎችንም ለመፍታት እየሰራን ነው ብለዋል። በአንድ ጊዜ ከ 100 በላይ የቴሌቪዥንና ከ 20 በላይ የራዲዮ ስርጭቶችን ለ24 ሰዓት መቆጣጠር የሚችል የመረጃ ቋት አለን ያሉት ዳይሬክተሩ ባለስልጣን መስሪያቤቱ እያንዳንዱን ሚዲያን በመከታተል ምን አይነት ጉድለት አለበት የሚለውን በመለየት ክፍተቱን በመሙላት ሥራ ላይ መሆኑን በመናገር ሚዲያዎቹንም የአቅም ማጎልበቻ ስልጠና በመስጠት ላይ መሆኑን ተናግረዋል። እንደ ዳይሬክተሩ ገለፃ ከሀምሌ 2001 ዓ.ም ጀምሮ ለ126 ጋዜጦች፣ ለ307 መፅሄቶች፣ ለ72 ሬድዮ እንዲሁም ለ29 ቴሌቪዥን ጣቢያዎች ፍቃድ የሰጠ ቢሆንም አሁን ላይ 11 ጋዜጦች እና 14 መፅሄቶች ብቻ በስራ ላይ መሆናቸውን ጠቅሰው፣ ሚዲያዎቹ ሥራ ያቋረጡበት ምክንያት በአቅም ማጣትና መሰል ምክንያቶች ነው።አዲስ ዘመን መስከረም 10/2012 ዳግማዊት ግርማ  